CELEX: C2005/296/11
Language: sl
Date: 2005-11-26 00:00:00
Title: Sodba Sodišča (drugi senat) z dne  6. oktobra 2005  v zadevi C-120/04 (predlog za sprejem predhodne odločbe Oberlandesgericht Düsseldorf), Medion AG proti Thomson multimedia Sales Germany & Austria GmbH (Znamke — Direktiva 89/104/EGS — Člen 5(1)(b) — Verjetnost zmede — Uporaba znamke s strani tretjega — Sestavljeni znak, ki vsebuje označbo tretjega, ki ji sledi znamka)

26.11.2005   
            
            
               SL
            
            
               Uradni list Evropske unije
            
            
               C 296/6
            
         
      SODBA SODIŠČA
   
   (drugi senat)
   z dne 6. oktobra 2005
   v zadevi C-120/04 (predlog za sprejem predhodne odločbe Oberlandesgericht Düsseldorf), Medion AG proti Thomson multimedia Sales Germany & Austria GmbH (1)
   
   (Znamke - Direktiva 89/104/EGS - Člen 5(1)(b) - Verjetnost zmede - Uporaba znamke s strani tretjega - Sestavljeni znak, ki vsebuje označbo tretjega, ki ji sledi znamka)
   (2005/C 296/11)
   Jezik postopka: nemščina
   V zadevi C-120/04, katere predmet je predlog za sprejem predhodne odločbe na podlagi člena 234 ES, naslovljen na Sodišče z odločbo Oberlandesgericht Düsseldorf (Nemčija) z dne 17. februarja 2004, ki je prispela na Sodišče 5. marca 2004, v postopku med Medion AG in Thomson multimedia Sales Germany & Austria GmbH, je Sodišče (drugi senat), v sestavi C. W. A. Timmermans, predsednik senata, C. Gulmann (poročevalec), R. Schintgen, G. Arestis in J. Klučka, sodniki, generalni pravobranilec: F. G. Jacobs, sodni tajnik: K. Sztranc, administratorka, dne 6. oktobra 2005 razglasilo sodbo, katere izrek se glasi:
   Člen 5(1)(b) Prve direktive Sveta 89/104/EGS z dne 21. decembra 1988 o približevanju zakonodaje držav članic v zvezi z blagovnimi znamkami je treba razlagati tako, da lahko obstaja v javnosti verjetnost zmede, v primeru enakosti proizvodov ali storitev, ko sta v spornem znaku izraza postavljena drug ob drugem, na eni strani oznake podjetja tretjega in na drugi strani registrirane znamke, z normalno razlikovalno močjo, in da ta, ne da bi sama po sebi ustvarila celotni vtis sestavljenega znaka, ohrani v tem avtonomni razlikovalni položaj.
   
      (1)  UL C 106, 30.4.2004.